જેઓ આટલા પૈસા ખર્ચી શકે એમ ન હોય તેઓ જિમ અને ટ્રેઇનરનો સહારો લેતા હોય છે. ત્યારે જાણીએ કે પર્સનલ ટ્રેઇનર સિક્સ-પૅક ઍબ્સ પર શું કહી રહ્યા છે. ૧૬ વર્ષથી પર્સનલ ટ્રેઇનર તરીકે કામ કરતા રૉકી સી. કહે છે, ‘સિક્સ-પૅક ઍબ્સ માટે વર્કઆઉટ વધારે લાગે છે. પ્લસ એમાં ધીરજની બહુ જ જરૂર પડે છે. છ મહિનામાં ઇચ્છનીય સિક્સ-પૅક ઍબ્સ ન મળી શકે. લોકોને આજે બધું જ બહુ જલદી-જલદી જોઈએ. ત્વરિત અસર મેળવવા તેઓ ક્યાં તો સ્ટેરૉઇડનાં ઇન્જેક્શન અને લિપોસક્શન તરફ વળે છે જે હું હેલ્ધી નથી માનતો. મારી પાસે થોડા સમય પહેલાં ૪૪ વર્ષની વ્યક્તિ સિક્સ-પૅક ઍબ્સ માટે આવી હતી. અઢી વર્ષની મહેનત પછી તેમને ઇચ્છનીય પરિણામ મળ્યું હતું. મેલ અને ફીમેલ મૉડલ ફોટોશૂટ કે શૂટ હોય ત્યારે તેમના સિક્સ-પેક ઍબ્સ કેવી રીતે બતાવી શકે એના માટે પણ દિવસ પૂરતો ડાયટ-પ્લાન હોય છે. એટલે ધીરજ સાથે તમે હેલ્ધી માર્ગે સિક્સ-પૅક ઍબ્સ બનાવી શકો છો, પરંતુ ધીરજની કમી તમને ડૉક્ટર પાસે દોરી જાય છે. ઇચ્છનીય બૉડી-શેપ મેળવવા માટે ફીમેલ પણ આવે છે, પરંતુ તેમના બૉડી-શેપને સિક્સ-પેક ઍબ્સમાં ન ગણી શકાય. સામાન્ય રીતે છાતીના ભાગને ભરાવદાર અને કમરના ભાગથી નીચેના ભાગને સ્લિમ બનાવવાનો હોય છે.’